wickkiey/tamil-wikipedia-markdown huggingface dataset:
# அஸ்கோ பார்ப்போலா


**அஸ்கோ ("அசோகன்") பார்ப்போலா** (பி. 1941) பின்லாந்து நாட்டு எல்சிங்கி பல்கலைக்கழகத்தின் ஆசிய, ஆப்பிரிக்கப் படிப்புகளுக்கான நிலையத்தில் இந்தியவியல் துறைப் பேராசிரியராக இருந்து ஒய்வு பெற்றவர். எல்சிங்கியில் நடைபெற்ற (14-19 சூலை, 2003) 12-வது உலக சமசுக்கிருத மாநாட்டிற்குத் தலைவராக இருந்தவர். 2009-ஆம் ஆண்டிற்கான “கலைஞர் மு.கருணாநிதி செம்மொழித் தமிழ் விருதை” பார்ப்போலாவிற்கு உலகத்தமிழ்ச் செம்மொழி மாநாட்டின் போது வழங்கி கெளரவித்தது. 2015-ல் இந்திய அரசின் ஜனாதிபதி விருதின் சமஸ்கிருத கொரவச் சான்றிதழ் இவருக்கு வழங்கப்பட்டது.  

சாம வேதத்தில் குறிப்பிடத்தக்க ஆய்வுகளைச் செய்துள்ள பார்ப்போலா, கேரளாவில் பான்சால் என்ற இடத்திலுள்ள ஒரு புகழ்பெற்ற நம்பூதிரி அறிஞரிடன் சாம வேதத்தைக் கற்றறிந்தார். சமக்கிருதத்திலும் (குறிப்பாக வேதிய சமக்கிருதம்) சிந்து சமவெளி நாகரிகத்திலும் வல்லுநரான பார்ப்போலாவின் இரண்டு தொகுதிகளடங்கிய **சிந்து வரிவடிவமும் சமயமும் / முத்திரைகள் மற்றும் (கல்வெட்டு) எழுதுகைகளின் திரட்டு** சிந்து சமவெளி நாகரிகத்தைப் பற்றி அறிந்து கொள்ள விரும்புபவர்களுக்கு உள்ளதொரு தரமான தொகுப்பு;  

## பார்ப்போலாவின் ஆராய்ச்சிகள்
- சிந்து நாகரிகம்: சிந்து வரிவடிவம் & சமயம் / முத்திரைகள் மற்றும் (கல்வெட்டு) எழுதுகைகளின் திரட்டு
- வேதம்: வேதச் சடங்குகள் / சாமவேத, ஜைமினியவேத உரைகள், சடங்குகள் / பூர்வ மீமாம்சம்
- தெற்காசிய மதங்கள்: இந்துமதம் / சைவ, சத்தி பரபுகள் (சாக்த மரபுகள்) / துர்கை
- தென்னிந்தியா: கேரளா / தமிழ்நாடு / கர்நாடகா
- சமக்கிருதம் / மலையாளம் / தமிழ் / இந்திய மொழிகளின் முன்வரலாறு
- தெற்காசியாவின் வரலாற்று-முற்காலத் தொல்பொருளியல் / ஆரியர்களின் வருகை

## குறிப்புதவி
# அரசர்குளம்


** அரசர்குளம் ** (ஆங்கிலம்: Arasarkulam) என்பது இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் அறந்தாங்கி வட்டத்தில் இருக்கும் ஒரு கிராமம் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 9,184 மக்கள் இங்கு வசிக்கின்றார்கள். இவர்களில் 4,355 ஆண்கள், 4,829 பெண்கள் ஆவார்கள். அரசர்குளம் மக்களின் சராசரி கல்வியறிவு 75.12% ஆகும்.திருச்சிராப்பள்ளி விமான நிலையம் இங்கிருந்து 90 கி.மீ. தூரத்தில் உள்ளது.  

தேவர்கள்,முஸ்லிம்கள் அதிகமாக வாழும் இந்த கிராமத்தின் பிரதான தொழில் விவசாயமாகும்.இக்கிராமத்திலிருந்து பெரும்பான்மையான பேர்கள் மலேசியா, சிங்கப்பூர் மற்றும் அரபு நாடுகளில் வேலைக்காக சென்றுள்ளனர். சிவகங்கை மக்களவைத் தொகுதியின் கீழும், ஆலங்குடி சட்டமன்ற தொகுதியின் கீழும் இந்த ஊர் வருகிறது. ஊராட்சி ஒன்றிய துவக்கப்பள்ளி, அரசு உயர்நிலைப்பள்ளி போன்றவைகள் அரசு சார்பிலும், அல்ஹிதாயா அரபி பள்ளி ஜமாஅத் சார்பிலும் இயங்கிவருகிறது.  

ஒன்றிய அரசு நிறுவனங்களான பாரத ஸ்டேட் பாங்கும்,இந்தியன் ஓவர்சீஸ் பேங்கும்,அஞ்சல் நிலையம் , தொலைபேசி இணைப்பகமும் இங்குள்ளது.அண்ணா மறுமலர்ச்சி திட்டத்தின் கீழ் ஒரு நூலகமும், தவ்ஹீத் ஜமாஅத் நூலகம் போன்ற தனியார் நூலகங்களும் இயங்கி வருகிறது.  

பகுதி நேரமாக இயங்கக்கூடிய ஒரு அரசு மருத்துவமனையும் உள்ளது.இந்த ஊர், நாகுடி காவல் நிலைய எல்லைக்குள்ளும்,அறந்தாங்கி நீதிமன்ற எல்லைக்குள்ளும் வருகிறது.  

## ஆதாரங்கள்
# தமிழ் மருத்துவச் சுவடிகள் பட்டியல்

தமிழ்நாடு அரசு, கீழ்த்திசைச் சுவடி நூலகம் வெளியிட்ட தமிழ்ச் சுவடிகளின் பட்டியல்.  

**'''தமிழ் மருத்துவச் சுவடிகள் பட்டியல்'''**

| நூல் | ஆசிரியர் | காலம் | வெளியீடு |
| --- | --- | --- | --- |
| செளமிய சாகரம் | அகத்தியர் |  |  |
| திரட்டு - 80 | அகத்தியர் |  |  |
| வாகட வெண்பா | அகத்தியர் |  |  |
| அகராதி (தமிழ் மருத்துவம்) | அகத்தியர் |  |  |
| அவிழ்ந்த சாரம் | அகத்தியர் |  |  |
| அறுசுவை நிகண்டு | அகத்தியர் |  |  |
| அனுபவ வைத்தியம் | அகத்தியர் |  |  |
| அனுபோக சூத்திரம் - 300 | அகத்தியர் |  |  |
| அனுபோக சூத்திரம் (3) | அகத்தியர் |  |  |
| ஆயிரத்திருநூறில் தைலம் | அகத்தியர் |  |  |
| நல்ல தண்ணீர் கடலுக்கு அப்பால் (சித்த மருத்துவச் சுவடி) | அகத்தியர் |  |  |
| ஆனந்தபிண்ட குருவாக்கியம் | அகத்தியர் |  |  |
| இந்திரசாலத்திரட்டு - முதற்காண்டம் - 300 | அகத்தியர் |  |  |
| இந்திரசாலம் - 1200 | அகத்தியர் |  |  |
| இரத்தின சுருக்கம் | அகத்தியர் |  |  |
| இரு நூற்றெண்பது (சித்த மருத்துவச் சுவடி) | அகத்தியர் |  |  |
| உட்கருச் சூத்திரம் - 48 | அகத்தியர் |  |  |
| உதர கிரியை வைத்தியம் | அகத்தியர் |  |  |
| உழிக்காற்றுச் சூத்திரம் | அகத்தியர் |  |  |
| ஐம்பதாயிரத்தில் சஞ்சீவி முதலியன (சுவடி) | அகத்தியர் |  |  |
| ஐம்பது (2) ஐம்பத்தொன்று (சுவடி) | அகத்தியர் |  |  |
| கரிசல் - 300 (சுவடி) | அகத்தியர் |  |  |
| கருக்கிடைச் சூத்திரம் | அகத்தியர் |  |  |
| கருக்குரு | அகத்தியர் |  |  |
| கருப்பக்கோள் | அகத்தியர் |  |  |
| கரும காண்டம் | அகத்தியர் |  |  |
| கரும நிவர்த்தி சூத்திரம் | அகத்தியர் |  |  |
| கரு மறைப்பு | அகத்தியர் |  |  |
| கருமானச் சூத்திரம் | அகத்தியர் | } |  |
# கிராமக் கோயில் பூசாரிகள் ஓய்வூதியத் திட்டம்

தமிழ்நாடு அரசு கிராமக் கோயில்களில் பூசாரிகளாகப் பணியாற்றி ஓய்வு பெற்றவர்களுக்கு இத்திட்டத்தின் கீழ் ஓய்வூதியம் வழங்கி வருகிறது.  

## உதவி பெறுவதற்கான தகுதிகள்

1. பூசாரியாகப் பணியாற்றிய கோயில் இந்து சமய அறநிலைய ஆட்சித்துறையின் கட்டுப்பாட்டிலுள்ள கோயிலாக இருக்கக் கூடாது.
1. கோயிலில் பூசாரியாக 20 ஆண்டுகளுக்குக் குறையாமல் பணியாற்றியிருக்க வேண்டும்.
1. ஓய்வு பெறும் பூசாரியின் வயது 60க்கு மேல் இருக்க வேண்டும்.

## விண்ணப்பப் படிவம்

தமிழ்நாடு அரசின் இந்து சமய அறநிலைய ஆட்சித்துறை அலுவலகங்களில் இதற்கான விண்ணப்பப் படிவங்கள் வழங்கப்படுகின்றன. இந்த விண்ணப்பப் படிவங்களைப் பெற்று நிரப்பி தேவையான வருமானச் சான்று, மருத்துவச் சான்று போன்றவைகளை இணைத்து விண்ணப்பிக்க வேண்டும்.  

## அதிகாரிகள் ஆய்வு

இந்த விண்ணப்பத்தில் தெரிவிக்கப்பட்டுள்ள தகவல்கள் உண்மைதானா என்று இந்து சமய அறநிலைய ஆட்சித்துறை அதிகாரிகள் ஆய்வு செய்து சரியாக இருக்கும் நிலையில் ஓய்வூதியம் வழங்க நடவடிக்கை மேற்கொள்கிறார்கள்.  

## வழங்கப்படும் உதவி

கிராமக் கோயில் பூசாரிகள் ஓய்வூதியத் திட்டத்தில் தேர்வு செய்யப்பட்டவர்களுக்கு ஓய்வூதியமாக மாதம் ரூபாய் 500 வழங்கப்படுகிறது.
# கரும்பொருள் (இயற்பியல்)



**கரும்பொருள்** *(black body)* என்பது தன் மீது விழும் அனைத்து மின்காந்த கதிர்வீச்சையும் ஈர்த்துக் கொள்ளும் தன்மையுடைய ஒரு பொருளாகும். இது ஓர் இயற்பியல் கருத்துருவாகும்.  

**முழுக்கரும்பொருள்** (perfect black body), அதன்மீது விழுகின்ற அனைத்து அலைநீளங்களும் உடைய வெப்பக் கதிர்வீச்சினை முழுமையாக உட்கர்கிறது. மற்றும் சூடேற்றப்படும்போது அனைத்து அலைநீளங்களையும் வெளிவிடுகிறது.முழுக்கரும்பொருள் எந்த வெப்பக்கதிர்வீச்சினையும் எதிரொளிப்பது அல்லது கடத்துவது இல்லை என்பதால் முழுக்கரும்பொருளின் உட்கவர்திறன் மதிப்பு ஒன்று ஆகும்.  

எந்த ஒரு மின்காந்தக் கதிர்வீச்சும் கரும்பொருளின் வழியே கடப்பதோ அல்லது பிரதிபலிப்பதோ இல்லை. கட்புலனாகும் ஒளி (மின்காந்த கதிர்) பிரதிபலிப்பது அல்லது கடத்தப்படுவது இல்லை என்பதால் குளிர்ச்சியாக உள்ளபோது அது கருமையாகக் காட்சியளிக்கிறது. எனினும், கரும்பொருளானது கதிர்வீச்சின் நிறமாலைக்கு ஏற்ப வெப்பநிலையை உமிழ்கிறது. இந்த வெப்பக் கதிர்வீசலுக்கு கரும்பொருள் கதிர்வீச்சு என்று பெயர்.  

அறை வெப்பநிலையில் கரும்பொருளானது பெரும்பாலும் அகச்சிவப்புக் கதிர்களையே உமிழ்கிறது. ஆனால் வெப்ப நிலையானது சில நூறு டிகிரி செல்சியசைத் தாண்டும் போதும் கட்புலனாகும் அலைநீளம் கொண்ட சிவப்பு, ஆரஞ்சு, மஞ்சள், வெண்மை மற்றும் நீல நிறக் கதிர்களை உமிழ்கிறது. வெண்மை நிறமாக அப் பொருள் இருந்தால் அது பெரும்பாலும் புற ஊதாக் கதிர்களை உமிழும்.  

கரும்பொருள் என்று குஸ்தாவ் கிர்க்காஃப் என்ற அறிவியல் அறிஞர் 1860 ஆம் ஆண்டு பெயரிட்டார். கரும்பொருட்களால் வெப்பச் சமநிலையின் கூறுகளை சோதனை செய்ய முடியும். கரும்பொருட்களைப் பற்றிய ஆய்வானது குவாண்டம் விசையியல் என்ற துறைக்கு வழி வகுத்தது.
# வார்ப்புரு:தகவற்சட்டம் சட்டம்


| image =  
| caption = }  

| data1 = }  
| label2 = முகவுரை  
| data2 = }  
| label3 = சட்டமாக்கியது  
| data3 = }  
| label4 = நிறைவேற்றிய நாள்  
| data4 = }  
| label5 = ஒப்புமை பெற்ற நாள்  
| data5 = }  
| label6 = கையெழுத்திட்ட நாள்  
| data6 = }  
| label7 = செயலாக்கப்பட்ட நாள்  
| data7 = }  

| header8 =  
| label9 = சட்ட முன்வரைவு  
| data9 = }  
| label10 = சட்ட முன்வரைவு முகவுரை  
| data10 = }  
| label11 = சட்ட முன்வரைவு பதிப்பிக்கப்பட்டது  
| data11 = }  
| label12 = முன்மொழிந்தவர்  
| data12 = }  
| label13 = முதல் வாசிப்பு  
| data13 = }  
| label14 = இரண்டாம் வாசிப்பு  
| data14 = }  
| label15 = மூன்றாம் வாசிப்பு  
| data15 = }  
| label16 = வெள்ளை அறிக்கை  
| data16 = }  
| label17 = குழு அறிக்கை  
| data17 = }  

| header18 =  
| data19 = }  

| header20 =  
| data21 = }  

| header22 =  
| data23 = }  

| header24 =  
| data25 = }  

| header26 =  
| data27 = }  

}}<noinclude></noinclude>
# பொறி

**பொறி** என்பது வேலையை இலகுவாக்கப் பயன்படும் கருவிகளைக் குறிக்கும். பொறிகள் எளிய பொறிகள் சிக்கலான பொறிகள் என வகைப்படுத்தப்படும்.  

## எளிய பொறிகள்
- நெம்புகோல்
- சாய்தளம்
- கப்பி
- சில்லும் அச்சாணியும்

## பலக்கிய பொறிகள்
- நீராவிப் பொறி
- உள் எரி பொறி
- துளை பொறி
- கட்டுமானப் பொறி
# விக்கிப்பீடியா:பங்களிப்பாளர் அறிமுகம்/கலாநிதி


**கலாநிதி** நவம்பர் 2005 முதல் தமிழ் விக்கிப்பீடியாவுக்குப் பங்களித்து வருகிறார். இவர் இலங்கை, மட்டக்களப்பைச் சேர்ந்தவர். கணக்கியல், பொருளியல், தமிழ் இலக்கியம், பொது அறிவு, கணனி, அரசியல் ஆகிய துறைகளில் ஆர்வம் மிக்கவர். இரட்டைப்பதிவு கணக்குவைப்பு முறை, இணைபயன் வளையீ, கிராமின் வங்கி, இலங்கை வரலாற்று நூல்கள், சோழர் இலக்கியங்கள், முகமது யூனுஸ், புலிநகக் கொன்றை ஆகியவை இவர் முதன்மையாக பங்களித்த கட்டுரைகளில் சில.
# பட்டறை



**பட்டறை** என்பது பண்டைக் காலங்கள் தொட்டு நடந்து வரும் உபயோகப் பொருட்கள் உற்பத்தி செய்யும் இடம் ஆகும். இங்கு பெரும்பாலும் உலோகங்கள் கொண்டே தயாரிக்கப்படுகிறது. இரும்பு, ஈயம், துத்தநாகம், வெள்ளி, தங்கம் போன்ற உலோகங்களைப் பயன்படுத்தி பண்ட பாத்திரங்கள், ஆயுதங்கள், கருவிகள், உபகரணங்கள் போன்றவற்றை உற்பத்தி செய்யும் இடம் ஆகும். இதை *கொல்லப் பட்டறை* என்றும் கூறுவர்.  

மரங்களைக் கொண்டு நாற்காலி, கட்டில், மேசை, அலமாரி, கதவு, சாளரம் போன்ற பொருட்கள் உற்பத்தி செய்யப்படும் இடம் *தச்சுப் பட்டறை* என்றழைக்கப்படுகிறது.  

## வரலாறு
பட்டறைகள் பண்டைகாலங்களிலேயே மிகவும் சிறப்புமிக்க ஒரு தொழிலாக இருந்து வருகிறது . பண்டைகாலங்களில் அரசர்களின் பல்லக்கில் இருந்து போர்வாள் வரை அனைத்தும் உருவாக்க அல்லது வடிவம் அமைக்க பட்டறைகள் தேவைப்பட்டு இருக்கிறது . அதன் காரணமாகவே பட்டறைகள் உருவாயின . பின் கொல்லன் பட்டறை , தச்சன் பட்டறை என்று பல துறைகள் உருவாயின .  

உலோகங்களை கொண்டு பித்தளை , வெண்கலம் போன்ற கூட்டுப் பொருள்களையும் தமிழர்களும் உருவாக்கிருக்கிறார்கள் .தமிழ் கணித நூலான கணக்கதிகாரத்தில் , வெண்கலம் பித்தளை பிறப்பிக்கும் விவரம் பற்றிய ஒரு செய்யுள் காணப்படுகிறது .  

**எட்டெடை செம்பி லிரெண்டை யீயமிடில்**  

**திட்டமாய் வெண்கலமாஞ் சேர்ந்துருக்கி - லிட்டமுடன்**  

**ஓரேழு செம்பி லொருமூன் றுதுத்தமிடில்**  

**பாரறியப் பித்தளையாம் யார்.**  

ஈயம் , துத்தம் - உலோகங்கள் ; பலம் - பழந்தமிழர் எடை அளவு (40.8 கிராம்).  

இச்செய்யுளுக்கு அந்நூலிலேயே கொடுத்துள்ள விளக்கம் பின் வருமாறு .  

*வெண்கலம் பித்தளை பிறப்பிக்கும் விவரம் எட்டுப்பலஞ் செம்பிலே இரண்டு பலம் ஈயமிட்டுருக்க வெண்கலமாம் . ஏழலரைப் பலஞ் செம்பிலே மூன்று பலந் துத்தமிட்டுருக்க பித்தளையாம் என்று .*  

இக்குறிப்பில் இருந்து , 321.6 கிராம் செம்பும் , 81.6 கிராம் ஈயமும் ஒரு உலையில் போட்டு நன்கு கலவை செய்து உருக்கி வருவது வெண்கலம் என்றும் , 306 கிராம் செம்பும் , 122.4 கிராம் துத்தமும் உலையில் போட்டு உருக்கி வருவது பித்தளை என்றும் தெரிகிறது . ஆனால் கிடைக்கும் வெண்கலமும் , பித்தளையும் எவ்வளவு எடை இருக்கும் என்ற குறிப்பு காணப்பட வில்லை . ஆகையால் இதன் எடைகளை கூட்டி , ஏறக்குறைய 400 கிராம் வெண்கலமும் , 425 கிராம் பித்தளையும் கிடைக்கும் எனலாம்.  

## பட்டறை கட்டமைப்பு
கடந்த காலங்களில் இருந்து இன்றும் பெரும்பாலான , கிராம புற பட்டறைகள் ஒரு சிறிய கொட்டகையில் தான் அமைந்திருக்கின்றன . கொல்லம் பட்டறையில் ஒரு குழியில் நெருப்புருவாக்கி உலோகங்களை காய்ச்சும் படியாக எளிய முறையிலேயே அமைந்திருக்கும் . அந்த நெருப்பை வளர்ப்பதற்காக ஊதாங்குழல் போல் மணல் மூடிய ஒரு சிறிய சக்கரமும் அதனோடு இணைத்த ஒரு பெரிய சக்கரமும் இருக்குமாறு அமைந்திருக்கும் . சக்கரத்தை சுற்றுவதற்கு ஒரு ஆளும் உலோகத்தை காய்ச்சுவதற்கு ஒரு ஆளுமாக இரண்டு பேரு போதுமானதாகும் . பின் காய்ச்சிய உலோகத்தை வடிமைக்க ஒருவர் பிடிப்பதற்கும் , ஒருவர் அடிப்பதற்கும் என்று செயல்படுவர் . இதனால் ஒரு கொல்லம் பட்டறைக்கு இரண்டில் இருந்து மூன்று ஆட்கள் தேவையாகும் .  

இவ்வகையான பட்டறைகள் சிலநேரங்களில் நகர் தொழிலாகவும் அமைகின்றது . உதாராணமாக ஈயம் பூசுதல் , கத்தி முனை தீட்டுதல் போன்ற தொழில்கள் ஆகும் .  

தச்சுப் பட்டறைகள் சிலவகையான உளிகள் , சுத்திகள் , ரம்பம் , போன்றவற்றை கொண்டன . தச்சர்கள் ஒன்றில் இருந்து ஐந்து பேர்கள் கொண்ட ஒரு அமைப்பாகும் . கொல்லம் பட்டறையை போன்று இதுவும் ஒரு சிறு கொட்டகையிலேயே அமைக்கலாம் . மரங்களை இளைப்பதற்கு ஒரு கருவியும் அம்மரங்களை உயரத்தில் வைத்து இளைப்பதற்காக , இரட்டைக் கால் மேடையும் தச்சு பட்டறையில் இருக்கும் .  

## பட்டறை வகைகள்

## நவீனங்கள்
# படிமம்:Ambi.jpg

மூலம்: தினகரன் வாரமஞ்சரி  

## நியாயமான பயன்பாடு
The image linked here is claimed to be used under fair use as:  
1. the photo is only being used for informational purposes.--Kanags <sup>\உரையாடுக</sup> 09:20, 5 ஏப்ரல் 2010 (UTC)
# தர வட்டம்

**தர வட்டம்** (*Quality Circle*) என்பது ஒரு இடத்தில் ஒரே மாதிரியான பணியைச் செய்யும் சில பணியாளர்கள் தாமாகவே முன்வந்து வாரத்தில் ஒரு நாள் கூடி தங்களுக்கு ஏற்படும் சிக்கல்களைக் கண்டறிந்து,ஆராய்ந்து தீர்க்கும் வழிமுறைகளைக் காணும் அமைப்பு ஆகும்.  

## தரத்தை உயர்த்த
இரண்டாம் உலகப் போருக்குப் பிறகு சப்பான் நாடு அது உற்பத்தி செய்யும் பொருட்களின் தரத்தை உயர்த்த மேற்கொண்ட முழுத்தர மேலாண்மை என்ற கோட்பாட்டின் ஒரு அங்கமாக தர வட்டம் விளங்குகிறது.  

## மன மகிழ்ச்சி
பணியாளர்கள் தாம் பணி செய்யும் இடத்தில் மன மகிழ்ச்சியோடு இருந்தால் பொருட்களின் தரமும் சரியாக இருக்கும் என்பதே இதன் அடிப்படை ஆகும்.  

## குறைகூறாத பண்பு
தாமாகவே முன்வருதல்,ஒன்றுகூடி பணி செய்தல், தவறுக்கு யார் காரணம் என்று நோக்காமல், எது காரணம் என்று ஆராயும் குறைகூறாத பண்பு, சுயநலத்தை நீக்கி பொது நலனில் அக்கறை கொண்ட சொந்த உணர்வு ஆகியவற்றை மனிதரில் வளர்ப்பதின் மூலம் ஒரு மேம்பட்ட சமுதாயத்தை உருவாக்கலாம்.  

## மேம்பட்ட சமுதாயம்
மேம்பட்ட சமுதாயம் மேம்பட்ட பணியாளர்களை உருவாக்கும். மேம்பட்ட பணியாளர்கள் மேம்பட்ட தரமான பொருட்களை உருவாக்குவார்கள் என்ற கொள்கையின் அடிப்படையில் உருவானது தர வட்டம்.
# இரகத் நுசரத் பதே அலி கான்


## ஆரம்ப கால வாழ்க்கை
இரகத் பாக்கித்தானின் பஞ்சாபில் உள்ள பைசலாபாத்தில் பாரம்பரிய பாடகர்களைக் கொண்ட பஞ்சாபி குடும்பத்தில் பிறந்தார். பதே அலி கானின் பேரனும், புகழ்பெற்ற கவ்வாலி பாடகர் நுஸ்ரத் பதே அலி கானின் மருமகனும், பரூக் பதே அலி கானின் மகனும் ஆவார்.  

இவர் சிறு வயதிலிருந்தே இசையின் மீது ஆஅர்வத்தைக் காட்டினார். மேலும் மூன்று வயதிலேயே தனது மாமா மற்றும் தந்தையுடன் அடிக்கடி இசை நிகழ்ச்சிகளுக்குச் செல்வார். ஏழு வயதிலிருந்தே, தனது மாமா நுஸ்ரத் ஃபதே அலி கானிடம் கவ்வாலி பாடுவதில் பயிற்சி பெற்றார்.  

## தொழில்
தனது ஒன்பது வயதில், தனது தாத்தாவின் நினைவு நாளில், முதல் முறையாக நிகழ்ச்சி நடத்தினார். பதினைந்து வயதிலிருந்தே, இவர் நுசுரத் பதே அலி கானின் நன்கு அறியப்பட்ட கவ்வாலி குழுவின் ஒருங்கிணைந்த பகுதியாக இருந்தார். 1985 இல் தனது மாமாவுடன் இங்கிலாந்துக்கு சுற்றுப்பயணம் செய்தார். 'கவ்வாலி குழு'வில் தனது பங்கை நிறைவேற்றுவதோடு, வெவ்வேறு கச்சேரிகளில் தனிப்பாடல்களையும் இவர் நிகழ்த்தினார்.  

இவர் பாப் (2003) திரைப்படத்தில் இடம் பெற்ற "மன் கி லகன்" பாடல் மூலம் பாலிவுட்டில் பின்னணிப் பாடகராக அறிமுகமானார்.  

ஏப்ரல் 2012 இல், இரகத் இங்கிலாந்தில் சுற்றுப்பயணம் செய்தார். வெம்ப்லி அரங்கிலும் மான்செஸ்டர் அரங்கிலும் நிகழ்ச்சிகளை நடத்தினார். 20,000 பேருக்கும் அதிகமான பார்வையாளர்கள் இந்நிகழ்ச்சியில் கலந்து கொண்டனர்.  

### தொலைக்காட்சி நிகழ்ச்சிகளில்
சோனு நிகாமுடன் *சோட்டே உஸ்தாத்* என்ற தொலைக்காட்சி நிகழ்ச்சிக்கு இவர் நடுவராக இருந்தார். 2008 இல் என்டிடிவி இமேஜினில் திரையிடப்பட்ட *ஜூனூன்* என்ற பாடல் தொடர்பான நிகழ்ச்சியின் நடுவர்களில் ஒருவராகவும் இருந்தார்.  

2014 அமைதிக்கான நோபல் பரிசு விழாவில் நிகழ்ச்சி நிகழ்த்த அழைக்கப்பட்ட முதல் பாக்கித்தானிய கலைஞர் இவர். அதில் இவர் நுசுரத் பதே அலி கானின் கவ்வாலி பாடலான "தும்ஹே தில்லாகி" , "மஸ்த் கலந்தர்" ,"ஆவோ பர்ஹாவோ" போன்ற பாடல்களைப் பாடினார்.  

## சர்ச்சை
2018 ஆம் ஆண்டில், நுசரத் பதே அலி கானின் மகள், தனது தந்தையின் பாடல்களைப் பாடும் பாடகர்களின் பதிப்புரிமை மீறலுக்கு எதிராக சட்ட நடவடிக்கை எடுக்க விரும்புவதாகக் கூறினார். இதற்கு பதிலளித்த இரகத், தான் நுசரத்தின் தத்தெடுக்கப்பட்ட வாரிசு என்றும், அவரது பாடல்களைப் பாட யாருடைய அனுமதியும் தேவையில்லை என்றும் கூறினார்.  

ஜனவரி 2019 இல், கான் வெளிநாட்டு நாணயத்தை கடத்தியதாக குற்றம் சாட்டப்பட்டு, இந்திய அரசின் அமலாக்க இயக்குநரகத்தால் விசாரணைக்கு அழைக்கப்பட்டார்.
# குழந்தை அறுவைச் சிகிச்சை



**குழந்தை அறுவைச் சிகிச்சை** (Pediatric surgery) துறை பிறக்காத மற்றும் பிறந்த சிறு குழந்தைகள், கைக்குழந்தைகள், சிறுவர்கள், இளைஞர்கள் இவர்களுக்கான அறுவை சிகிச்சை பற்றிய துறையாகும். புதிதாகப் பிறந்த (நான்கு வாரத்திற்குட்பட்ட) குழந்தைகளுக்கான அறுவைச் சிகிச்சை (neonatal surgery), கரு அறுவைச் சிகிச்சை (fetal surgery) ஆகியவை சிறப்பு உட்பிரிவுகளாகும். பிறப்புக் குறைபாடுகளுக்கான அறுவைச் சிகிச்சை முறைகளுக்காகப் புதுமையானச் செய்நுட்பங்களும் வழிமுறைகளும் தேவைப்பட்டதனால், குழந்தைகளுக்கான அறுவைச் சிகிச்சைத் துறை 20ஆம் நூற்றாண்டின் நடுவில் சிறப்பான முன்னேற்றம் கண்டது.
# இருமை குறிவிலக்கி

எண்முறை மின்னணுவியலில், **இருமை குறிவிலக்கி** அல்லது **எண்முறை குறிவிலக்கி** (*Binary decoder*) என்பது ஓர் இருமை முழுமை எண் பெறுமானத்தை வெளியீட்டு துண்டுகளின் வடிவங்களாக மாற்றும் சேருகை ஏரணச் சுற்று ஆகும். இவை பரவலாக நினைவாற்றல் அடையாள குறிவிலக்கி உட்பட்ட பல செயலிகளில் பயன்படுத்தப்படுகிறது.  

எண்முறை மின்னணுவியலில் ஒரு இருமை குறிவிலக்கி பல உள்ளீட்டு, பல வெளியீட்டு தருக்கச் சுற்றின் வடிவத்தை எடுக்க முடியும். அது குறியீட்டு உள்ளீடுகளை குறியீட்டு வெளியீடுகளாக மாற்றும். அங்கு உள்ளீட்டு மற்றும் வெளியீட்டு குறிகள் மாறுபட்டவையாக இருக்கும். எ.கா. எண்முறை மின்னணுவியல் பதின்ம குறிவிலக்கிகள் n-to-2<sup>n</sup> ஆகும்.  

ஓரளவு மிகவும் சிக்கலாக இருக்கும் இருமை குறிவிலக்கி n-to-2<sup>n</sup> வகை இரும குறிவிலக்கிகளாக இருக்கும். இந்த வகை குறிவிலக்கிகள் இணைப்புச் சுற்றுகளாக இருக்கின்றன. அவை 'n' குறியீட்டு உள்ளீடுகளில் இருந்து எண்முறை தகவலை அதிகபட்சமாக 2<sup>n</sup> ஆக தனித்த வெளியீடுகளுக்கு மாற்றப்படுகிறது. நாம் அதை *அதிகபட்ச* 2<sup>n</sup> வெளியீடுகள் என்று கூறுகிறோம். ஏனெனில் 'n' இரும குறியீட்டுத் தகவல் பயன்படுத்தப்படாத இரும இணைப்புகளில் இருந்தால் குறிவிலக்கி 2<sup>n</sup> என்பதற்குக் குறைவான வெளியீடுகளைக் கொண்டிருக்கலாம். நாம் 2-to-4 குறிவிலக்கி, 3-to-8 குறிவிலக்கி அல்லது 4-to-16 குறிவிலக்கி ஆகியவற்றைக் கொண்டிருக்க முடியும். நாம் இரண்டு 2-to-4 குறிவிலக்கிகளில் இருந்து 3-to-8 குறிவிலக்கியை வடிவமைக்க முடியும்.  

அதே போல நாம் இரண்டு 3-to-8 குறிவிலக்கிகளை இணைப்பதன் மூலமாக 4-to-16 குறிவிலக்கியையும் வடிவமைக்க முடியும். இந்த வகை சுற்று வடிவமைப்பில் இரண்டு 3-to-8 குறிவிலக்கிகளின் செயல்படுத்தப்பட்ட உள்ளீடுகளும் 4வது உள்ளீட்டில் இருந்து தொடங்குகிறது. அது அந்த இரண்டு 3-to-8 குறிவிலக்கிகளுக்கு இடையில் தெரிவு செய்யும் ஒன்றாகச் செயல்படுகிறது. இது 4வது உள்ளீட்டை உச்சியில் அல்லது கீழ்ப்பகுதி குறிவிலக்கி செயல்படுத்துவதற்கு அனுமதிக்கிறது. அது முதல் குறிவிலக்கியில் D(0) இலிருந்து D(7) வரையிலான வெளியீடுகளையும் இரண்டாவது குறிவிலக்கியில் D(8) இல் இருந்து D(15) வரையிலான வெளியீடுகளையும் உருவாக்குகிறது.
# செய்தி

'ஒரு சம்பவம் அல்லது நிகழ்ச்சி பற்றிய தொகுப்பை அதை நேரில் அனுபவிக்காதவர்களை கருத்திற் கொண்டு அவர்களுக்கு அறியப்படுத்துவது' என்பது பெரும்பான்மையாக **செய்தி** பற்றி வரைவிலக்கணப்படுத்துகின்றது. செய்தியானது இணையம், அச்சு, ஒலி/ஒளிபரப்பு, வாய் வார்த்தை வழியே மூன்றாம் நபர்களை அல்லது பெருமளவு நேயர்களை சென்றடைகிறது.  

fiu-vro:Miä sünnüs  
pap:Eventonan aktual  
pt:Jornalismo#Notícia
# பேசிக் நாடுகள்

**பேசிக்** அல்லது **பேசிக் நாடுகள்** (*BASIC Coutries*) எனப்படுவது மிக வேகமாக வளர்ந்து வரும் நாடுகளான பிரேசில், தென் ஆப்பிரிக்கா, இந்தியா, சீனா ஆகிய நாடுகளின் கூட்டமைப்பு ஆகும். 28 நவம்பர், 2009 ஆம் ஆண்டு கோப்பன்ஹேகனில் நடைபெற்ற பருவநிலை உச்சி மாநாட்டில் இந்த நான்கு நாடுகளும் ஒன்றிணைந்து செயல்பட்டன. மேலும் தங்களுடைய குறைந்தபட்ச நிலைப்பாட்டையேனும் வளர்ந்த நாடுகள் ஏற்கவில்லை எனில் மாநாட்டில் இருந்து வெளியேறுவது என்றும் முடிவு செய்தன. யை துவக்கி முன்னெடுத்துச் சென்ற சீனா, கோப்பன்ஹேகன் உடன்பாடு குறித்து அமெரிக்காவுடன் விவாதிக்கும் தூதுவராகச் செயல்பட்டது. இதையடுத்து, பசுமைக்குடில் வாயுக்களைக் குறைப்பது மற்றும் பருவநிலை நிதியுதவி ஆகியவை குறித்து இந்த பேசிக் நாடுகள் ஆராய்ந்தன. பின்னர் கோப்பன்ஹேகன் உடன்பாட்டில் கையெழுத்திடுமாறு மற்ற உறுப்பு நாடுகளை வலியுறுத்தின.  

இருந்தபோதிலும், இந்த உடன்பாடானது அமெரிக்கா மற்றும் ஐரோப்பிய நாடுகள் வாதிடுவது போல சட்டப்படியான உடன்பாடு அல்ல என்றும் அது வெறும் அரசியல் உடன்பாடு மட்டுமே என்றும் பேசிக் நாடுகள் 2010 ஆம் ஆண்டு ஜனவரி மாதம் தெளிவுபடுத்தின. கோப்பன்ஹேகன் மாநாட்டில் ஒத்துக் கொண்டபடி பசுமை வாயுக்களை குறைப்பது குறித்த தங்களுடைய திட்டத்தை 2010 ஆம் ஆண்டு ஜனவரி 31க்குள் அறிவிப்பதாகத் தெரிவித்தன.  

மேலும், ஜி-77 நாடுகள் கூட்டமைப்பில் உள்ள ஏழை நாடுகளுக்கு நிதி மற்றும் தொழில்நுட்ப உதவி அளிப்பது குறித்த சாத்தியக்கூறுகளை பேசிக் நாடுகள் அப்போது ஆலோசித்தன. இதன் விவரம் ஏப்ரல் மாதம் 2010ம் ஆண்டு கேப் டவுனில் நடைபெறும் கூட்டத்தில் தெரிவிக்கப்படும் என்றும் அறிவிக்கப்பட்டது. இந்த அரசியல் நகர்வானது, ஏழை நாடுகளின் பருவநிலை மாறுபாட்டைக் குறைப்பதற்காக பணக்கார நாடுகள் அளிக்கும் குறைவான நிதி குறித்து அவர்களுக்கே வெட்கத்தை ஏற்படுத்துவதற்காக எடுக்கப்பட்டதாகும்.
# தமிழ்நாடு அரசு நலிந்தோர் குடும்ப நல உதவித் திட்டம்

வறுமையில் வாழும் ஏழைக் குடும்பத்தில் உழைத்து பொருளீட்டும் நபர் இறந்து போய்விட்டால் அந்தக் குடும்பத்துக்கு உதவும் வகையில் நிதியுதவி அளிக்கும் ffஇத்திட்டத்தை செயல்படுத்தியுள்ளது.  

## நிபந்தனைகள்

இத்திட்டத்தின் கீழ் நிதியுதவி பெற கீழ்காணும் நிபந்தனைகளுக்குட்பட்டிருக்க வேண்டும்.  

- இயற்கையான மரணமாக இருக்க வேண்டும். விபத்து, தற்கொலை கொண்டவர் குடும்பம் இந்த உதவியைக் கோர முடியாது.
- மரணமடைந்தவர் குடும்பத் தலைவராக, அவர் மட்டுமே குடும்பத்தில் வருமானம் தேடித் தரும் நபராக இருந்திருக்க வேண்டும்.
- மரணமடைந்தவரின் வயது 60-க்குள் இருக்க வேண்டும்.
- குடும்பத்தில் 18 வயதுக்கு மேற்பட்ட ஆண் பிள்ளைகள் இருக்கக் கூடாது. 18 வயதுக்கு மேற்பட்ட ஆண் பிள்ளை சம்பாதிக்க முடியாத நிலையில் (உடல் ஊனமுற்றவர் அல்லது படித்துக் கொண்டிருப்பவராக இருத்தல்) இருந்தால் இவ்வுதவியைப் பெற இயலும்.
- குடும்ப ஆண்டு வருமானம்7,200க்குள் இருக்க வேண்டும். விவசாயத் தொழில் செய்து வருபவர்களாக இருந்தால் 2.5 ஏக்கர் பாசன நிலம் வைத்திருப்பவர்கள் அல்லது 5 ஏக்கர் பாசனமில்லா நிலமுடைய விவசாயிகள் இத்திட்டத்தின் கீழ் பயன் பெறமுடியும்.
- சாதி, மதம் போன்ற பிற கட்டுப்பாடுகள் இல்லை.

## விண்ணப்பப் படிவம்

வருவாய்த்துறையின் கீழான தாலுகா அலுவலகத்தில் இந்த விண்ணப்பப் படிவம் கிடைக்கும். இந்த விண்ணப்பப் படிவத்தை நிரப்புவதுடன்  

1. குடும்பத் தலைவர் இறப்புச் சான்றிதழ்
1. வருமானச் சான்றிதழ், இருப்பிடச் சான்றிதழ் போன்றவற்றில் கிராம நிர்வாக அதிகாரி, வருவாய் ஆய்வாளர் ஆகியவர்களிடம் கையொப்பம் பெற்றிருக்க வேண்டும்.

-போன்றவைகளையும் இணைத்து தாலுகா அலுவலகத்தில் கொடுக்க வேண்டும்.  

## அதிகாரிகள் ஆய்வு

விண்ணப்பப் படிவங்கள் அனைத்தும் தாலுகா அலுவலகத்தில் ஆய்வு செய்யப்பட்டு வட்டாட்சியரின் முறையான விசாரணைக்குப் பின் அனைத்தும் சரியாக இருக்கும் நிலையில் இந்த உதவித் தொகை அளிக்கப்படுகிறது.  

## உதவித் தொகை

இத்திட்டத்தில் உதவி பெறுபவர்களுக்கு நிதியுதவியாக ரூபாய்10,000 உதவித் தொகையாக அளிக்கப்படுகிறது  

## குறிப்பு

குடும்பத்தை பொருளீட்டிக் காப்பாற்றுபவர் என்றுதான் இத்திட்டத்தில் குறிப்பிடப்பட்டுள்ளது. இதில் ஆண், பெண் என்கிற பேதமில்லை. எனவே ஒரு குடும்பத்தில் பெண்தான் குடும்பத்துக்கு நிதி ஆதாரமாக இருந்தார் என்பது உண்மை எனில் உரிய சான்றுகளுடன் அக்குடும்பம் இத்திட்டத்தின் கீழ் விண்ணப்பித்துப் பயன் பெற முடியும்.
# புலையர்


** புலையர்** (*Pulayar*) (**புலையா**, **புலையாசு**, **சேரமான்**, **சேரமார்** உட்பட) எனப்படுவோர் தமிழ்நாட்டில், மேற்குத் தொடர்ச்சி மலைப் பகுதியில் வாழும் ஒரு பட்டியல் இன மக்கள் ஆவர். இவர்கள் கேரளா மற்றும் கருநாடக மாநிலங்களிலும் வாழுகின்றனர். இவர்கள் வேட்டையில் கிடைக்கும் இறைச்சி, மற்றும் காய், கனி, கிழங்கு வகைகளை உண்பர். புலையரது தலைவனுக்கு கணியன் என்று பெயர். சித்திரை மாத முழுநிலவு நாளில் விழா கொண்டாடுகின்றனர். திருமண விழாவில் கற்பூரவல்லி என்று வாசமுள்ள செடிக்கொத்தொன்று மணமகள் கழுத்தில் அணிவிக்கப்படுகிறது. பெண்களிடம் பித்தளை மோதிரமும், கண்ணாடி வளையல்களும் அணியும் வழக்கம் பரவலாக உள்ளது.  

## மக்கள் தொகை கணக்கெடுப்பின் படி
கேரளா மாநிலத்தில் 2001 ஆம் ஆண்டு எடுக்கப்பட்ட மக்கட் தொகை கணக்கீட்டின் படி இவர்கள் 1,041,540 பேர் உள்ளனர். அதாவது 3.27 சதவீதம் பேர் அங்கு வசிக்கின்றனர்.  

## போராட்டம்
1976 ஆம் ஆண்டு மத்திய அரசு பட்டியல் இனத்தவர்களை மறு சீரமைப்பு செய்தபோது இவர்களை, பழங்குடிகளின் பட்டியலிருந்து பட்டியல் இனத்தவர்களாக மாற்றிவிட்டார்கள். தங்களை பழங்குடிகளாக மாற்றும்படி கடந்த 40 ஆண்டுகளாக போராடி வருகிறார்கள். கேரளா மாநிலத்தில் வாழும் சேரமார் புலயர் என்ற இனத்தவர்களைக் கணக்கில் கொண்டு தமிழக மலைப்பகுதியில் வாழும் இவர்களையும் பட்டியல் இனத்தவர்களோடு சேர்த்துவிட்டார்கள்.  

## குறிப்பிடத்தகுந்த நபர்கள்
- அய்யன்காளி (1863 - 1941), சமுதாய மறுமலர்ச்சியாளர்
# முதுவர்

**முதுவர்** (*Muduvar*) அல்லது **முதுகர்** என்பவர்கள் தென்னிந்தியாவின், கேரள மாநிலத்தின், பாலக்காடு மாவட்டத்தில் உள்ள அட்டப்பாடி பள்ளத்தாக்கில் வாழும் பழங்குடி மக்கள் ஆவர். மேலும் இவர்கள் தமிழ்நாட்டில், மேற்குத் தொடர்ச்சி மலைத்தொடரிலும் வாழுகின்றனர். இவர்களில் திண்டுக்கல், தேனி மாவட்டங்களிலுள்ள மலைப் பகுதிகளில் வசிப்பவர்கள், பாண்டிய நாட்டுத் தமிழர் எனச் சொல்லிக் கொள்கிறார்கள். இவர்கள் மதுரை மீனாட்சியம்மையை குலதெய்வமாக வணங்குகின்றனர். காடுகளின் ஊடே வாழ்வது இவர்தம் இயல்பு. வேட்டையாடுவதிலும், கம்பு, கேழ்வரகு, ஏலக்காய் ஆகியவற்றைப் பயிர் செய்வதிலும் தேர்ந்தவர்கள். இவர்கள் பேசும் மொழி பேச்சுத் தமிழின் கிளை மொழிகளுள் ஒன்றாக உள்ளது.  

## மக்கள் தொகை
கேரள மக்கள் தொகை கணக்கெடுப்பின்படி, மாநிலத்தில் 67.6 கி.மீ.<sup>2</sup> பரப்பளவில் 88 குடியிருப்புகளில் வசிக்கும் 2,185 குடும்பங்களைச் சேர்ந்த 9,903 முதுகர் நபர்கள் அடையாளம் காணப்பட்டுள்ளனர்.  

அட்டப்பாடி மலைத்தொடரில் உள்ள 21 பழங்குடி குக்கிராமங்களில் 16 கஞ்சா சாகுபடிக்கு பெயர் பெற்றவை. பல பழங்குடியினர் மிகக் கடுமையான வறுமையில் வாழ்கின்றனர், மேலும் கஞ்சா மாஃபியா என்று அழைக்கப்படுபவர்களால் எளிதில் ஆட்சேர்ப்பு செய்யப்படுகிறார்கள்.  

## கலாச்சாரம்
திருமணம் 12 முதல் 14 வயது வரை சாதாரணமானது மற்றும் பல சடங்குகளை உள்ளடக்கியது. திருமணம் பொதுவாக மணமகனின் வீட்டில் நடத்தப்படுகிறது. மணமகன், மணமகளின் தந்தைக்கு வரதட்சணை கொடுக்க வேண்டும். திருமண நாளில் ஒரு பெரிய சைவ விருந்து நடைபெறுகிறது.  

## குழந்தை பிறப்பு குறைதல்
தமிழ்நாட்டின், கோயம்புத்தூர் மாவட்டத்தில் உள்ள வால்பாறை தாலுகாவில் உள்ள வெள்ளிமுடி மற்றும் சங்கரன்குடி கிராமங்களில் வசிக்கும் அறுபத்தைந்து குடும்பங்கள் கடந்த பத்து ஆண்டுகளில் (2000–2010) குழந்தை பிறப்பைப் பதிவு செய்யவில்லை. இதைத் தொடர்ந்து முந்தைய ஆண்டுகளில் ஒவ்வொரு குடும்பத்திலும் 4 முதல் 7 குழந்தைகள் வரை இருந்தனர். உடுமலை அருகே பூச்சிக்கொட்டப்பாறை, சேலையூத்து, கருமுட்டி, வசம்புகுளம் கிராமங்களில் வசிக்கும் முதுவர் மக்களிடமும் குழந்தை பிறப்பு விகிதம் குறைந்து வருவது காணப்படுகிறது. கருவுறாமைக்கு வழிவகுக்கும் காரணங்கள் தெரியவில்லை என்றாலும், இது முதுவர் மக்கள் தொகையில் கடுமையான தாக்கத்தை ஏற்படுத்தும்.
# பூட்டு


**பூட்டு** என்பது ஒரு பாதுகாப்புக் கருவி. மனிதன் உடைமைகளைப் பாதுகாக்க இந்தக் கருவி உதவியாக உள்ளது. இது இரும்பு, பித்தளை போன்ற உலோகங்களால் தேவைகளுக்கேற்ப பல விதமான வடிவங்களில், பல்வேறு வசதிகளுடன் செய்யப்பட்டு பயன்படுத்தப்பட்டு வருகிறது.  

## குடிசைத் தொழில்

நவீன எந்திரங்களின் உதவியோடு தொழிற்சாலைகளில் பூட்டு தயாரிக்கும் பெரிய நிறுவனங்கள் இருப்பினும் பூட்டு தயாரிக்கும் தொழிலைக் குடிசைத் தொழிலைப் போல பல இடங்களில் செய்து வருகின்றனர். இந்தியாவில் அலிகார் எனும் ஊரில்தான் பூட்டுக்கள் தயாரிப்பு அதிக அளவில் நடைபெறுகிறது. தமிழ்நாட்டில் திண்டுக்கல் பூட்டு தயாரிப்புக்குப் பெயர் பெற்ற ஊராகும். இம்மாவட்டத்தில் திண்டுக்கல், நல்லாம்பட்டி, யாகப்பன்பட்டி, பாறைப்பட்டி, புதூர், அனுமந்த நகர் என்று பல பகுதிகளிலும் பூட்டுத் தயாரிப்பது ஒரு குடிசைத் தொழிலாக நடைபெறுகிறது.  

## பூட்டு வகைகள்

- பூட்டுகள் அதிலிருக்கும் நெம்புகோல்கள் வழியாக வகைப்படுத்தப்படுகின்றன. பூட்டுத் தயாரிப்பில் அதிக அளவாக ஆறிலிருந்து எட்டு நெம்புகோல்களுடையதாய் தயாரிக்கப்படுகின்றன. இதில் மாங்காய் பூட்டுகள் வகை மிகவும் புதிது. இதில் பூட்டின் பக்கவாட்டில் ஒரு பொத்தான் இருக்கும். அதை அழுத்தினால் தான் திறக்க முடியும். மாங்காய்ப் பூட்டு, கதவுக்கான சதுரப் பூட்டு, அலமாரிப் பூட்டு, இழுப்பான் பூட்டு என்று பல வகையான பூட்டுகள் தயாரிக்கப்படுகின்றன.
- திண்டுக்கல்லில் தயாரிக்கப்படும் மணிப்பூட்டுகள் என்பதும் சிறப்பான ஒன்றாகும். எட்டு அங்குலமுடைய இந்தப் பூட்டு ஒவ்வொரு முறை சாவியைச் சுழற்றும் போதும் மணிச்சத்தம் வரும். இதில் ஐந்திலிருந்து பத்துமுறை மணியடிக்கும் வகையான பூட்டுகளும் உண்டு.
- பித்தளைப் பூட்டுகளும், குரோமியப் பூச்சுப் பூசின பூட்டுகளும் அதிகம் தயாரிக்கப்படுகின்றன.

## தொடர்பு தொழில்கள்

பூட்டுத் தொழிலுடன் தொடர்புடைய வேறு சில தொழில்களும் பூட்டுடன் சேர்ந்து வளர்ச்சியடைந்துள்ளன. பூட்டுத் தொழிலின் இன்னொரு வளர்ச்சியாக இரும்புப் பெட்டிகள் தயாராரிக்கப்படுகின்றன. சிறிய வடிவிலிருந்து பெரிய வடிவத்திலான பல வகையான இரும்பு பெட்டிகள் தயாரிப்பும் இத்தொழிலுடன் சேர்த்து நடைபெறுகிறது. இவை தவிர கோயில்களுக்கான பெரிய உண்டியல்கள், அதிக எடையுள்ள ஏழு சாவிகள் வரை உள்ள பாதுகாப்புப் பெட்டகங்கள் போன்றவையும் இத்தொழிலுடன் இணைத்துச் செய்யப்படுகின்றன.  

## திண்டுக்கல் பூட்டுச் சிறப்பு

- திண்டுக்கல் பூட்டு தமிழ்நாட்டிலும் கேரளாவிலும் அதிக அளவில் விற்பனை செய்யப்படுகின்றன.
- சிங்கப்பூர், இலங்கை போன்ற நாடுகளுக்கும் திண்டுக்கல்லிருந்து பூட்டுகள் ஏற்றுமதி செய்யப்படுகின்றன.

## வெளியிணைப்புகள்

- Lockwiki
- "Historical locks" by Raine Borg and ASSA ABLOY
# ராஜ்நாத் சிங்


**ராஜ்நாத் சிங்** (பிறப்பு: சூலை 10, 1951, வாரணாசி, உத்தரப் பிரதேசம், இந்தியா) முன்னணி இந்திய அரசியல்வாதியும் பாரதீய ஜனதா கட்சியின் முன்னாள் தலைவரும் இந்தியாவின் இராணுவ அமைச்சரும் ஆவார். இவர் பாஜகவின் இளைஞர் அணித் தலைவராகவும், பின் அவரது சொந்த மாநிலமான உத்தரப் பிரதேசத்தில் பாஜகவின் தலைவராகவும் இருந்துள்ளார். அவர் துவக்கத்தில் இயற்பியல் பேராசிரியராக இருந்தார். இவர் ராஷ்டிரிய ஸ்வயம் சேவக் சங்கின் தனது நீண்ட காலத் தொடர்புகளைப் பயன்படுத்தி ஜனதா கட்சியில் ஈடுபட்டார். அதனால் அவர் உத்தரப் பிரதேசத்தில் எண்ணற்ற பதவிகளைப் பெறுவது எளிதானது.  

## ஆரம்பகால வாழ்க்கை

ராஜ்நாத் சிங் இந்திய மாநிலம் உத்தரப் பிரதேசத்தின் சாந்தோலி மாவட்டத்திலுள்ள பாபோரா எனும் சிறிய கிராமத்தில் பிறந்தார். அவரது தந்தை ராம் பதன் சிங் மற்றும் தாயார் குஜராத்தி தேவி என்பவரும் ஆவர். விவசாய குடும்பத்தில் பிறந்த இவர் கோரக்பூர் பல்கலைக்கழகத்தில் பயின்று தேர்ச்சி பெற்று இயற்பியலில் முதுகலைப் பட்டம் பெற்றார்.  

2005 ஆம் ஆண்டு டிசம்பர் 24 அன்று லால் கிருஷ்ண அத்வானியின் பதவி விலகலைத் தொடர்ந்து, பாஜக மற்றும் ராஷ்டிரிய சுயம்சேவாக் சங்கம் இணைந்து அவரை கட்சியின் தலைவராகத் தேர்ந்தெடுத்தனர். அவர் மீண்டும் 2006 ஆம் ஆண்டு நவம்பரில் அவரது வேட்பு மனுவுக்கு போட்டியின்றியும், குழுவின் 15 பரிந்துரைகளுடனும் தேர்ந்தெடுக்கப்பட்டார்.  

## பா.ஜ.க தலைவராக
அடல் பிஹாரி வாட்ச்பாய் 2004 ஆம் ஆண்டு தேர்தலில் பதவியிழந்ததால் பாஜக எதிர்கட்சியாக அமர்ந்திருக்க வேண்டிய சூழ்நிலை ஏற்பட்டது, பாஜக பல சிக்கல்களுடனிருந்த அந்த நிலையில் ராஜ்நாத் சிங் அக்கட்சியில் நுழைந்தார். முன்னணி நபரான லால் கிருஷ்ண அத்வானியின் பதவி விலகலுக்குப் பிறகும், தந்திரோபாய பிரமோத் மகாஜனின் கொலைக்குப் பிறகும், அவர் கட்சியை மிக அடித்தளமான ஹிந்துத்வா கருத்தாக்கங்களின்படி கவனம் குவித்து மறுபடியும் வளர்க்கக் கருதினார். அவர் அயோத்தியாவின் ராமர் கோயில் கட்டுவதுடனான தொடர்பில் "சமரசமற்ற" தனது நிலைப்பாட்டினை அறிவித்தார்..  

## பொறுப்பு பிரதமர்
இந்தியப் பிரதமர் நரேந்திர மோடி வெளிநாட்டுப் பயணத்தின் போது இவர் *பொறுப்பு பிரதமாராக* இருந்தார். அதன்படி 2015 ஆம் ஆண்டு செப்டம்பர் மாதம் 25 ஆம் திகதி முதல் அக்டோபர் 1 ஆம் திகதி வரை பொறுப்பு பிரதமராக இருந்தபோது மகராஷ்டிரா மாநிலத்தில் குடியரசுத் தலைவர் ஆட்சியைப் பரிந்துரை செய்தார்.  

## காலக் குறிப்புகள்

## மேற்குறிப்புகள்

## வெளியிணைப்புகள்
- பி.ஜே.பி. இந்தியா
- Rajnath, a decisive leader
# மேலக்கடம்பூர்



**மேலக்கடம்பூர் ** இந்தியாவின் தமிழ்நாட்டில் கடலூர் மாவட்டத்தில் அமைந்துள்ள ஓர் கிராமமாகும். மேலக்கடம்பூர் 500 ஏக்கர் பரப்பளவுள்ள சிறிய கிராமம். 1500 மக்கள் தொகை கொண்டது. ஒரு நடுநிலைப்பள்ளி அமைந்துள்ளது.  

இது கடலூர் மாவட்டம் காட்டுமன்னார்கோயில் தாலுகாவில் உள்ளது. வடவாற்றின் கரையில் உள்ளது. செட்டிதாங்கல் வழியாக எய்யலூர், ஆயங்குடி, முட்டம் செல்லும் சாலையில் ஆறாவது கி.மீட்டரில் உள்ளது.  

இங்கமைந்துள்ள மிக நுட்பமான சிற்பங்களைக் கொண்ட மேலக்கடம்பூர் அமிர்தகடேஸ்வரர் கோயில் தொன்மையான சிவாலயமாகும். இக்கோயில் தேவாரப் பாடல் பெற்ற திருத்தலம்  

## கடம்பூர்
1500 மக்கள் தொகை கொண்ட கிராமம், 450 மாணவ, மாணவிகள் படிக்கும் ஓர் நிதி உதவி பெறும் நடுநிலைப்பள்ளி உள்ளது. பிள்ளைமார்களும், ஆதிதிராவிடர்களும், வன்னியர்களும், பிற இனத்தவரும் வாழ்கின்றனர். நெல் பிரதான விவசாயம், தென்னை, எண்ணெய் பனை, ஆகியவையும் பயிரிடப்படுகின்றன. ஐந்து குளங்கள் உள்ளன. இரண்டு சிறிய அரிசி அரைக்கும் ஆலை உள்ளது. ஒரு கூட்டுறவு பண்டக சாலை,கிராம நூலகம்,ஊராட்சி மன்றம், கிராம நிர்வாக அலுவலர் கட்டிடம், மூன்று பேருந்து நிறுத்தங்கள் கட்டிடம் உள்ளன.  

வடக்கில் வேளாளர் குல தெய்வ கோயிலும், ஈசானியத்தில் விநாயகர் கோயிலும், மேற்கில் அய்யனார் இருப்பிடமும், திரௌபதி கோயிலும் உள்ளன. ஊரின் நடுவில் அமிர்தகடேசுவரர் ஆலயம் உள்ளது. அதன் நான்கு புறமும் வீதிகள் அமைந்துள்ளது.
# விக்ரமாதித்தியன்


**விக்கிரமாதித்தியன்** (*Vikramaditya*, (சர்வதேச சமசுகிருத ரோமனாக்க அரிச்சுவடி: **) என்பவர் நூற்றுக்கணக்கான மரபுக்கதைகளில் பேசப்பட்ட ஒரு அரசராவார். பல கதைகள் இவரை உஜ்ஜயினி (பாடலிபுத்திரம் அல்லது பைத்தான் நகரைத் தலைநகராகக் கொண்டு ஆண்ட அரசராக விவரிக்கின்றன. பல இந்து அரசர்கள் "விக்கிரமாதித்தியன்" என்ற பெயரைக் கொண்டுள்ளனர். குறிப்பாக குப்த அரசர் இரண்டாம் சந்திரகுப்தர் மற்றும் சாம்ராட் ஹேம் சந்திர விக்ரமாதித்யா ('ஹெமு'என பலராலும் அறியப்பட்டவர்). வெகுசனக் கலாச்சாரத்தின்படி இவர், சகர்களைத் தோற்கடித்து விக்ரம் நாட்காட்டி காலத்தை பொ.ஊ.மு. 57 இல் துவக்கினார். இவரை வரலாற்றுப் பாத்திரமாக நம்புவர்கள் அவரை பொ.ஊ.மு. முதலாம் நூற்றாண்டைச் சேர்ந்தவராகக் கருதுகின்றனர்.  

## பெயரும் சொற்பிறப்பியலும்
"விக்கிரமாதித்தியன்" என்றால் "வீரத்தின் சூரியன்" (*விக்கிரமன்* - "வீரம்"; *ஆதித்தியன்" - "சூரியன்*) எனப் பொருள்படும். இவர் விக்கிரமன், பிக்ரமஜித்தன், விக்கிரமார்க்கன் எனவும் அறியப்படுகிறார். சில கதைகள் இவரை மிலேச்சர்களிடமிருந்து இந்தியாவை மீட்டவராக இவரைச் சித்தரிக்கின்றன. பெரும்பான்மைக் கதைகள் இந்த மிலேச்சர்களை, சகர்களென அடையாளப்படுத்தப்படுகின்றனர்; மேலும் அரசர் "சகரி" (சகர்களின் எதிரி) என்ற அடைமொழியுடன் அழைக்கப்படுகிறார்.  

## தமிழ் மரபுக்கதைகள்
இடைக்காலத் தமிழ் மரபுக்கதை ஒன்றில் விக்கிரமாதித்தியனின் உடலில் உலகளாவிய பேரரசருக்குரிய 32 அடையாளங்கள் இருந்ததாகக் கூறப்படுகிறது. காஞ்சிபுரம் காமாட்சியம்மன் கோயில் அம்மன் திரிபுரசுந்தரிக்கு பேரரசர் 32 அம்சங்களும் பொருந்திய அரசரைப் பலிகொடுத்தால் தனக்குத் தேவையான இரசவாதப் பாதரசம் கிடைக்குமென ஒரு அந்தணர் விக்கிரமாதித்தியனிடம் வேண்டுகிறார். விக்கிரமாதித்தியனும் தன்னைப் பலிகொடுத்த சித்தமானார். ஆனால் அம்மன் பலியைத் தடுத்து அவனது விருப்பத்தை நிறைவேற்றுகிறாள்.  

மற்றொரு கதையில் விக்கிரமாதித்தியன் நவகண்டப் பலிபூசையை மேற்கொள்கிறான். இப்பூசையின்படி, உடலை எட்டுத் துண்டுகளாக்கி எட்டு இடங்களில் குடிகொண்டுள்ள எட்டு பைரவர்களுக்கும் தலையை அம்மனுக்கும் பலியிட வேண்டும். இப்பூசையின் பலனாக அம்மன் மனித பலி கேட்பதை நிறுத்த வேண்டும் என அம்மனிடம் விக்கிரமாதித்தியன் வேண்டிக்கொள்கிறான்.  

## தாக்கம்
*அமர் சித்திரக் கதை* என்ற சிறுவர் புத்தகத்தில் விக்கிரமாதித்தியன் குறித்த பல கதைகள் இடம்பெற்றுள்ளன. பல இந்தியத் திரைப்படங்கள் விக்கிரமாதித்திய அரசரைக் கொண்டு பல்வேறு ஆண்டுகளில் வெளியிடப்பட்டுள்ளன. தூர்தர்ஷன் உள்ளிட்ட தொலைகாட்சிகளில் விக்கிரமாதித்தியன் கதைகளை அடிப்படையாகக் கொண்ட நிகழ்ச்சிகள் ஒளிபரப்பாயின.  

இந்தியக் கடற்படை வானூர்தி தாங்கிக் கப்பல் ஒன்றுக்கு ஐஎன்எஸ் விக்ரமாதித்யா எனப் பெயரிடப்பட்டுள்ளன. 2016 ஆம் ஆண்டு திசம்பர் 22 அன்று சாம்ராட் விக்கிரமாதித்தியாவை சிறப்பிக்கும் வகையில் இந்திய அஞ்சல் துறையால் சிறப்பு அஞ்சல்தலை வெளியிடப்பட்டது. விக்கிரமாதித்தியன் கதையை, வரலாற்றுப் புதின ஆசிரியர் சட்ருஜீத் நாத் "விக்கிரமாதித்தியன் வீரகதைகள்" என்ற நூலாக வெளியிட்டுள்ளார்.  

## நூலடைவுகள்
- 
- 
- 
- 

## குறிப்பு

- விக்ரமாதித்யாவின் கதை அயோத்யா கோயிலைப் புதுப்பித்தல்
- விக்ரமாதித்யாவின் சிறப்பியல்புகளை விளக்கும் கதைகளின் தொகுப்பு 1 2 3 4 5
# எச்ஏஎல் தேசசு


**எச்ஏஎல் தேசசு** (சமசுகிருதம்: तेजस् "சுடரொளி", Tejas) என்பது ஒரு மீயொலிவேக பன்முகச் சண்டை வானூர்தியாகும். இது இந்தியாவின் வானறிவியல் மேம்பாட்டு நிறுவனத்தால் வடிவமைக்கப்பட்டு இந்துசுதான் வானறிவியல் நிறுவனத்தால் தயாரிக்கப்படுகின்ற 4.5 ஆம் தலைமுறை சண்டை வானூர்தியாகும்.  

தேசசு தனது முதல் பயணத்தை 2001 இல் மேற்கொண்டது, பிறகு 2015 இல் இந்திய வான்படையில் அதிகாரபூர்வமாக சேர்க்கப்பட்டது. 2003 ஆம் ஆண்டில், இதற்கு அதிகாரப்பூர்வமாக "தேசசு" என்று பெயரிடப்பட்டது. இது மீயொலிவேக போர் விமானங்களின் வரிசையில் மிகவும் இலகுவான வானூர்தியாகும்.  

## வடிவமைப்பு
தேசசு ஒரு ஒற்றை விசைப்பொறி கொண்ட ஒரு பன்முகச் சண்டை வானூர்தியாகும். இது மேம்பட்டபறக்கும் திறனுக்காக தளர்வான நிலையான நிலைத்தன்மையுடன் வால் இல்லாத முக்கோண இறக்கை வடிவமைப்பைக் கொண்டுள்ளது. தேசசு இடைமறிப்பு மற்றும் தாக்குதல் பணிகளைச் செய்ய வல்லது. இது பல்வேறு ஆயுதங்களை சுமந்து செல்ல ஏதுவாக எட்டு இணைப்பு புள்ளிகளைக் கொண்டுள்ளது. இதன் முன் பகுதியில் வான்வழி எரிபொருள் நிரப்புதல் கருவியைக் கொண்டுள்ளது.  

க்காக தயாரிக்கப்படும் தேசசுகளில் சில மேம்பட்ட வசதிகள் செய்யப்பட்டுள்ளன]]  
அலுமினியம், லித்தியம் மற்றும் டைட்டானியம் உலோகக்கலவைகள் மற்றும் , கார்பன் இழையால் செய்யப்பட்ட பொருட்கள் தேசசுவின் கட்டுமானத்தில் பயன்படுத்தப்படுகின்றன. இதன் இறக்கையின் விளிம்புகள் கண்ணாடியிழைகளால் ஆனது. கலவை பொருட்களின் விரிவான பயன்பாடு வானூர்தியை இலகுவாக்குவது மட்டுமல்லாமல் அதிக வலிமையையும் தருகிறது. கடற்படைக்காக தயாரிக்கப்படும் வானூர்திகளில் சில மேம்பட்ட வசதிகள் செய்யப்பட்டுள்ளன. இவற்றின் மூக்கு சற்றே தாழ்வாக இறக்க ஆவண செய்யப்பட்டுள்ளது. மேலும் இவற்றில் வலுவூட்டப்பட்ட இறங்கமைப்பு மற்றும் வானூர்தி தாங்கிக் கப்பல்களில் தரையிறங்குவதற்கான கொக்கி அமைப்பை கொண்டுள்ளது.  

இந்த வானூர்தி முக்கோண இறக்கைகளைக் கொண்டுள்ளாது. தலா மூன்று தானியங்கி பட்டிகைகள் இறக்கைகளின் முன் விளிம்புகளில் பொருத்தப்பட்டிருக்கின்றது. இறக்கைகளின் பின் விளிம்புகளில் கட்டுப்பாடு இதழ்கள் மற்றும் இறக்கைத் துடுப்புகள் உள்ளன.பின்பகுதியில் ஒரு செங்குத்து துடுப்பு மற்றும் இரண்டு நிறுத்திகளைக் கொண்டுள்ளது.  

இந்த வானூர்திகாக *காவேரி* என்ற பெயரில் ஒரு தாரை பொறியை உள்நாட்டிலேயே வடிவமைத்து உருவாக்க எரிவாயு விசையாழி ஆராய்ச்சி நிறுவனம் முட்பட்டது. இருப்பினும் காவேரியின் உருவாக்கம் பின்னடைவைச் சந்தித்த காரணத்தினால் தேசசு வானூர்திகளில் ஜெனரல் எலக்ட்ரிக் பொறிகள் பொருத்தப்படுகின்றன. தேசசு நவீன கதிரலைக் கும்பா மற்றும் பல்வேறு மின்னணு போர் உபகாரணங்களைக் கொண்டுள்ளது. இதன் கட்டுப்பாடு கணினிகள் பாரத் மின்னணுவியல் நிறுவத்தால் தயாரிக்கப்படுகின்றன.  

## விவரக்குறிப்புகள்
# கபிரியேல் தேவதூதர்



**ஜிப்ரீல் ** (எபிரேயம்:גַּבְרִיאֵל, இறைவன் என் பலம்; அரபு மொழி: جبريل, *Jibrīl* or جبرائيل *Jibrāʾīl*) என்பவர் ஆபிரகாமிய மதங்களின் நம்பிக்கையின்படி, கடவுளின் செய்தியை மனிதர்களுக்கு கொண்டு செல்லும் தேவதூதர் ஆவார்.  

## கிறித்தவ நம்பிக்கைகள்
இவரைப்பற்றிய குறிப்பு முதன் முதலில் காணக்கிடைப்பது தானியேல் நூலில் ஆகும். லூக்கா நற்செய்தியில் இவர் திருமுழுக்கு யோவான் மற்றும் இயேசு கிறிஸ்துவின் பெற்றோர்களுக்கு அவர்களின் பிறப்பை முன் அறிவிப்பதாய் அமைகின்றது. கத்தோலிக்க கிறித்தவர்கள் இவரை அதிதூதர் என அழைக்கின்றனர்.  

## இசுலாமிய நம்பிக்கைகள்
இசுலாமிய சமயத்தில் இவர் ஜிப்ரீல் என்று அரபு மொழியில் அழைக்கப்படுகிறார். இறைவனின் செய்தியை அவரின் தூதுவர்களான நபிமார்களுக்கு கொண்டு செல்பவர் என புனித குர்ஆன் குறிப்பிடுகின்றது.  
இவர் இயேசுவின் தாய் மரியாளுக்கு இயேசு பிறக்கும் நற்செய்தியை இறைவனிடம் இருந்து மரியாளிடம் கொண்டு சேர்த்ததாக குர்ஆனில் குறிப்பிடப்பட்டுள்ளது. இசுலாமிய நம்பிக்கையில் இவர் தான் அனைத்து இறைத்தூதர்களுக்கும் இறை செய்தியை கொண்டு சேர்த்ததாக நம்பப்படுகிறது. மேலும் புனித குர்ஆன் இவர் மூலமாகவே முகமது நபியவர்களுக்கு அருளப்பட்டது எனபது இசுலாமிய நம்பிக்கை.  
## பிற நம்பிக்கைகள்
சிலசமயங்களில், குறிப்பாக புது யுக இயக்கத்தினரால் பெண்பாலிலும் இவர் குறிப்பிடப்படுகிறார்.  

கபிரியேல் தூதுரைகின்றார்]]  

## பஹாய்
இறைவனின் செய்தியை அவரின் தூதுவர்களுக்கு கொண்டு செல்பவர் எனபது பஹாய் நம்பிக்கை.
# பல் வேர்க் கால்வாய்



**பல் வேர்க்குழி** (*root canal*) என்பது பல்லின் வேருக்குள் காணப்படும் இடைவெளியாகும். இது பல்லுக்குள் இயற்கையாகவே உருவாகும் இடைவெளியின் ஒரு பகுதியாகும், இது பற்கூழ் (மச்சை) அறை, (பல்லின் குறுக்குப் பகுதிக்குள்), பிரதான கால்வாய்(கள்) மற்றும் பல் வேர்க் கால்வாய்களை ஒன்றுடனொன்று அல்லது வேரின் மேற்பகுதியுடன் இணைக்கக்கூடிய அதிக சிக்கலான உடற்கூற்றுக் கிளைகளைக் கொண்டிருக்கும்.  

*துணைக் கால்வாய்கள்* எனக் குறிப்பிடப்படும் சிறிய கிளைகள் அநேகமாக வேரின் முடிவில் (முனை) காணப்படுமாயினும், வேரின் நீளம் வழியே எங்கேனும் சந்திக்கக்கூடும். ஒவ்வொரு வேரிற்குள்ளும் ஒன்று அல்லது இரண்டு பிரதான கால்வாய்கள் இருக்கக்கூடும். சில பற்கள் மற்றவற்றைவிட அதிக வேறுபாடான உட்புற உடற்கூற்றியலைக் கொண்டிருக்கும். இந்த இடைவெளியானது அதிக ரத்தக் கலன்களுள்ள, இளகிய இணைய இழையமான பற்கூழால் நிரப்பப்படுகிறது.  

பற்கூழ் என்பது இழையமாகும். இதன்மூலமே பல்லின் இழையப் பகுதி ஆக்கப்படுகிறது. இரண்டாம்நிலை பற்களின் உருவாக்கம் (நிரந்தரப் பற்கள்) அவை வாய்க்குள் உருவாகி 1-2 ஆண்டுகளின் பின்னர் பூர்த்தியடைகின்றது. இது உணர்வு அங்கமாக இரண்டாம்நிலைப் பங்கை ஏற்கிறது.  

*பல் வேர்க் கால்வாய்* என்பது பற் சிகிச்சையான பற்கூழ் நோய் மருத்துவத்துக்கான பேச்சுவழக்கச் சொல்லாகும், இச்சிகிச்சையில் பற்கூழ் சுத்தமாக்கப்பட்டு அகற்றப்பட்டு, இடைவெளி தொற்றுநீக்கப்பட்டு, பின்னர் நிரப்பப்படுகிறது.  

## அமைப்பு
பல்லின் மையத்தில் ஒரு துவாரப் பகுதி உள்ளது. இங்கே பற்கூழ் அல்லது நரம்பு எனப்படுகின்ற மென்மையான இழையம் இருக்கிறது. இந்த துவாரப் பகுதியில், பல்லின் குறுக்குப் பகுதியில் (ஒப்பீட்டளவில்) அகன்ற இடம் உள்ளது. இது பற்கூழ் அறை எனப்படுகிறது. இந்த அறையானது வேரின் நுனியுடன் ஒடுக்கமான கால்வாய்(கள்) மூலமாக இணைக்கப்படுகிறது. ஆகவேதான் இது "பல் வேர்க் கால்வாய்" என அழைக்கப்படுகின்றது. மனிதப் பற்கள், வாயின் பின்புறம் நோக்கிச் செல்கையில் அதிக எண்ணிக்கையான கால்வாய்களைக் கொண்டிருக்கும் விதமாக, வழக்கமாக ஒன்று முதல் நான்கு வரையிலான கால்வாய்களைக் கொண்டிருக்கின்றன. ஒரு பென்சிலின் கூர் பென்சிலின் நீளம் வரைக்கும் செல்வது போல வேரின் மையத்தினூடாக இந்தக் கால்வாய்கள் செல்கின்றன. பற்கூழானது இரத்தக் கலன்களினூடாக ஊட்டத்தைப் பெறுகின்றது, கெடுதலான நிகழ்வுகள் மற்றும் சூழ்நிலைகள் குறித்து எச்சரிக்கை அளிப்பதற்கான சமிக்ஞைகளை மூளையிலிருந்து நரம்புகள் கடத்துகின்றன.  

பல்வலி அல்லது உழைவு உள்ள ஒரு நபருக்கு, பல் வேர்க் கால்வாய் சுட்டிக்காட்டப்படலாம். உடனே தகுதியான பல்மருத்துவர் அல்லது கூடுதல் சிறப்பு பற்கூழ் நோய் மருத்துவர் (பல் வேர்க் கால்வாய் சிகிச்சை வல்லுநர்) ஒருவரை காலம் தாழ்த்தாமல் அணுகவேண்டும்.
# உயிரணு வளர்ப்பு

ed for keratin (red) and DNA (green)]]  
**உயிரணு வளர்ப்பு** (Cell culture) என்பது ஒரு உயிரினத்திலிருந்து பிரித்தெடுக்கப்படும் உயிரணுவை, உயிரணுவானது வளரக் கூடிய செயற்கையான கட்டுப்படுத்தப்பட்ட சூழ்நிலையில் வைத்து பராமரித்து, வளர்த்து அது பல்கிப்பெருக உதவும் செயல்முறையாகும். பொதுவாக பல் உயிரணு (multicellular) விலங்குகளில் இருந்து பெறப்படும் உயிரணுவே இவ்வாறான வளர்ப்பு முறைக்கு உட்படுத்தப்படுகிறது.  

19 ஆம் நூற்றாண்டிலேயே, மூல இழையத்திலிருந்து பிரித்தெடுக்கப்படும் உயிரணுவை செயற்கையாக தொடர்ந்து வளர்த்து எடுக்கலாம் என்னும் கோட்பாடு தோன்றியிருந்தாலும், 1900 ஆம் ஆண்டுகளிலேயே இவ்வளர்ப்பு முறை பொதுவான பரிசோதனைக் கூட தொழில்நுட்பமாக முன்னேற்றமடைந்தது.  

## வரலாறு
19 ஆம் நூற்றாண்டில் ஆங்கில உடற்றொழிலியலாளரான சிட்னி ரிங்கர் (Sydney Ringer) என்பவர், உடலுக்கு வெளியே எடுக்கப்படும் இதயத்தை இயங்கச் செய்யவல்ல சோடியம், பொட்டாசியம், கால்சியம், மக்னீசியம் ஆகிய மூலகங்களின் குளோரைட்டைக் கொண்ட உப்புக் கரைசல் ஒன்றை உருவாக்கினார். 1885 இல் வில்கம் ரொக்சு (Wilhelm Roux) என்பவர் கோழியின் முளையத்திலிருந்து பிரிதெடுத்த ஒரு பகுதியை, சூடான உப்புக் கரைசலில் பலநாட்கள் உயிருள்ள நிலையில் வைத்திருந்ததன் மூலம் இழைய வளர்ப்பு (tissue culture) கொள்கையை உருவாக்கினார். Johns Hopkins Medical School இலும், பின்னர் Yale University இலும் தொழில்புரிந்த றோசு கிரான்வில்லே கரிசன் (Ross Granville Harrison) என்பவர் இழைய வளர்ப்புக்கான செயல்முறை வழிகளை நிறுவி, தனது பரிசோதனை முடிவுகளை, 1907–1910 ஆண்டுகளில் வெளியிட்டார்.  
1940ஆம், 1950ஆம் ஆண்டுகளில், வைரசுக்கள் தொடர்பான ஆராய்ச்சியில், இந்த உயிரணு வளர்ப்பானது குறிப்பிடத்தக்க முன்னேற்றத்தை அடைந்தது. தடுப்பு மருந்துகள் உற்பத்திக்குத் தேவையான தூய வைரசுக்களை வளர்த்தெடுக்க இந்த உயிரணு வளர்ப்பு முறை பயன்படுத்தப்பட்டது. மிகப் பெரிய அளவில் இம்முறையால் தயாரிக்கப்பட்ட தடுப்பு மருந்து 'போலியோ' என்னும் ஆங்கிலப் பெயரால் பரவலாக அழைக்கப்படும் இளம்பிள்ளை வாதம் என்னும் நோய்க்கு எதிரான தடுப்பு மருந்து ஆகும். This vaccine was made possible by the cell culture research of இளம்பிள்ளை வாதம் என்னும் நோயை உருவாக்கும் வைரசை குரங்கின் சிறிநீரக இழையத்தில் வளர்த்தெடுக்கும் முறைக்காக நோபல் பரிசை வென்ற John Franklin Enders, Thomas Huckle Weller, Frederick Chapman Robbins, ஆகியோரது இழைய வளர்ப்பு தொழில்நுட்ப முறையே Salk என அழைக்கப்படும் இளம்பிள்ளை வாத தடுப்பு மருந்தை உருவாக்கும் சாத்தியத்தை ஏற்படுத்திக் கொடுத்தது.  

## உயிரணு வளர்ப்பின் உபயோகம்
விலங்கு உயிரணு வழித்தடங்களை (cell lines) உருவாக்குவதே வைரசு தடுப்பு மருந்துகள் மற்றும் பல உயிரித் தொழில்நுட்ப முறையால் உருவாக்கும் பொருட்களை மிக அதிகளவில் பரவலாக தயாரிப்பதற்கான அடிப்படையாகும்.  
துணை மருந்துப் பொருட்களும் (adjuvants) இம்முறையினால் தயாரிக்கப்படுகிறது.  

## அடிக்குறிப்புகள்
# சித்தாதிக்காடு


**சித்தாதிக்காடு** கிராமம் தஞ்சாவூர் மாவட்டம், பேராவூரணி வட்டாரத்தைச் சேர்ந்தது. பேராவூரணியில் இருந்து நான்கு கிலோமீட்டர் தொலைவில் பேராவூரணி-அறந்தாங்கி நெடுஞ்சாலையில் அமைந்துள்ளது. சித்தாதிக்காடு ஒரு தனி ஊராட்சி கிடையாது. பின்னவாசல் ஊராட்சி மன்ற நிர்வாகத்தின் கீழ் உள்ளது. ஒரு ஊராட்சி ஒன்றிய தொடக்கப்பள்ளி உள்ளது. சித்தாதிக்காட்டில் இருந்து 3-கிலோமீட்டர் தொலைவில் அரசு உயர்நிலைப் பள்ளி உள்ளது. சித்தாதிக்காடு கிராமத்தில் இருந்து 3 கிலோ மீட்டர் தொலைவில் ஸ்ரீ வெங்கடேஸ்வரா கலை மற்றும் அறிவியல் கல்லூரி உள்ளது.  
## குடியிருப்புகள்
- தெற்கு குடியிருப்பு
- நடுக்குடியிருப்பு
- வடக்கு குடியிருப்பு
- நாயக்கர் குடியிருப்பு.

## மக்கள் தொகை
2001 மக்கள் தொகை கணக்கெடுப்பின்படி  
| குடும்பங்கள் | மொத்தம் மக்கள் | ஆண் | பெண் | பாலின விகிதம் |  |
| --- | --- | --- | --- | --- | --- |
| 244 | 1015 | 517 | 498 | 963 | } |
## வாக்காளர்கள்
1/10/2013 அன்று வெளியிடப்பட்ட பட்டியல் படி  
| ஆண் | பெண் | மொத்தம் |  |
| --- | --- | --- | --- |
| 435 | 399 | 834 | } |

## வெளிஇணைப்புகள்
- 2001 மக்கள் தொகை கணக்கெடுப்பு
- கிராம விபரங்கள்
- ஊரக வளர்ச்சி மற்றும் உராட்சித் துறை
- சித்தாதிக்காடு வாக்காளர் பட்டியல்

## ஆதாரங்கள்
# ஐதரசன் நிறமாலை வரிசை


இலத்திரன் ஏதாவது ஒரு உயரிய ஆற்றல் மட்டத்திலிருந்து சிறிய ஆற்றல் மட்டத்திற்கு குதிக்கும் போது அவ்விரு ஆற்றல் மட்டங்களின் ஆற்றல் வித்தியாசம் ஒரு குறிப்பிட்ட அதிர்வெண் கொண்ட அலையாக வெளிப்படும். இது அனைத்து அணுக்களுக்களும் பொருந்தும். இதை முதன் முதலில் நீல் போர் அணுக்களின் அமைப்பு பற்றிய அவரின் கோட்பாடுகளில் கூறியிருந்தார். ஐதரசன் (*hydrogen*) அணுவின் ஆரத்தையும் கணக்கிட்டார். மேலும் ஐதரசன் அணுவின் ஆற்றலைக் கணக்கிடுவதற்கான ஒரு சமன்பாட்டையும் கொடுத்தார்.  

இந்த ஐதரசன் அணுவின் நிறமாலை வரிசை (*Hydrogen spectral series*) பல வகை படும். அவற்றுள் ஐந்து பின்வருமாறு:  

- லைமன் வரிசை -ஏதாவது ஒருஆற்றல் மட்டத்திலிருந்து முதல் ஆற்றல் மட்டத்திற்கு குதித்தல்
- பாமர் வரிசை -ஏதாவது ஒரு ஆற்றல் மட்டத்திலிருந்து இரண்டாம் ஆற்றல் மட்டத்திற்கு குதித்தல்
- பஸ்டன் வரிசை -ஏதாவது ஒரு ஆற்றல் மட்டத்திலிருந்து மூன்றாம் ஆற்றல் மட்டத்திற்கு குதித்தல்
- ப்ரகட் வரிசை -ஏதாவது ஒரு ஆற்றல் மட்டத்திலிருந்து நான்காம் ஆற்றல் மட்டத்திற்கு குதித்தல்
- ப-புந்து (fபண்ட்) வரிசை -ஏதாவது ஒரு ஆற்றல் மட்டத்திலிருந்து ஐந்தாம் ஆற்றல் மட்டத்திற்கு குதித்தல்

அனைத்து வரிசைகளும் ரிட்பெர்க் சமன்பாட்டை (*Rydberg formula*) பின்பற்றும்.  

## ரீட்பெர்க் சமன்பாடு
::<math> {v} = R \( {1 \over {n_1}^2} - {1 \over {n_2}^2} \)</math>  
: <math> {v}</math> என்பது அலையெண்  
: <math>R</math> என்பது ரீட்பெர்க் மாறிலி  
: <math>n_1</math> என்பது எடுத்துக்கொண்ட சிறிய ஆற்றல் மட்ட எண்  
: <math>n_2</math>என்பது எடுத்துக்கொண்ட பெரிய ஆற்றல் மட்ட எண்
# விக்கிப்பீடியா:முதற்பக்கக் கட்டுரைகள்/ஏப்ரல் 05, 2010


**சவ்வூடு பரவல்** அல்லது **பிரசாரணம்** (*Osmosis*) எனப்படுவது நீரழுத்தம் கூடிய கரைசல் (கரையத்தின் செறிவு குறைந்த கரைசல்) ஒன்றிலிருந்து, நீரழுத்தம் குறைந்த கரைசல் (கரையத்தின் செறிவு கூடிய கரைசல்) ஒன்றிற்கு *தேர்ந்து உட்புகவிடும் மென்சவ்வு* (*semi-permeable membrane*) ஒன்றின் ஊடாக நீர் மூலக்கூறுகள் பரவல் ஆகும். இது கரையம் அல்லது கரைபொருளை (solute) உட்செல்ல விடாது, கரைப்பானை (solvent) மட்டுமே தேர்ந்து உட்செல்ல விடும் மென்சவ்வினூடாக, கரைப்பானானது, சக்திப் பிரயோகமின்றி பரவும் (passive diffusion) ஒரு இயற்பியல் தொழிற்பாடாகும். இந்த சவ்வூடு பரவலின்போது வெளியேறும் சக்தியானது வேறு தொழிற்பாடுகளில் பயன்படுத்தப் படலாம்.சவ்வூடு பரவல் மூலம் இருவேறு செறிவுடைய கரைசல்களின் (*solution*) இடையே கரைப்பான் மூலக்கூறுகள் பரவுவதால், இரு கரைசல்களின் செறிவும் சமநிலைக்கு கொண்டு வரப்படும். இயல்பாக நிகழக் கூடிய இவ்வகை கரைப்பானின் பரவலைத் தடுக்க கொடுக்க வேண்டிய அமுக்கமே **சவ்வூடு பரவல் அமுக்கம்** எனப்படும்.உயிரினங்களில் இருக்கும் இவ்வகை சவ்வுகள் மாப்பொருள் (polysaccharides) போன்ற பெரிய மூலக் கூறுகளை ஊடுசெல்ல விடாதவையாகவும், நீர், மேலும் ஏற்றங்களற்ற சிறிய மூலக் கூறுகளை உட்செல்ல விடுபனவையாகவும் இருக்கின்றன.  

---

**அருங்காட்சியகம்** என்பது, அரும்பொருட்களைச் சேகரித்தல், அவற்றைக் காட்சிக்கு வைத்தல் ஆகிய நோக்கங்களுக்காக உள்ள கட்டிடங்கள் அல்லது நிறுவனங்களைக் குறிக்கும்.இவை, மக்கள் மற்றும் அவர்கள் சூழல் தொடர்பான சான்றுகளை, மனமகிழ்ச்சி, கல்வி, ஆய்வு போன்ற நோக்கங்களுக்காகச் சேகரிப்பதுடன், அவற்றைப் பாதுகாத்தும், ஆய்வுகளை நடத்தியும், அதனை மற்றவர்களுக்குத் தெரியப்படுத்தியும், காட்சிப்படுத்தியும் உதவுகின்றன. சமுதாயத்தின் வளர்ச்சிக்கும், அதன் சேவைக்குமாக இயங்குகின்ற இக் கண்காட்சிகள், நிலையானவையாகவோ அல்லது தற்காலிகமானவையாகவோ இருக்கலாம். அருங்காட்சியகங்களில் பல வகைகள் உள்ளன. பல பெரிய நகரங்களில், நுண்கலைகள், பயன்படுகலைகள், கைப்பணி, தொல்லியல், மானிடவியல், இன ஒப்பாய்வியல், வரலாறு, பண்பாட்டு வரலாறு, படைத்துறை வரலாறு, அறிவியல், தொழில்நுட்பம், இயற்கை வரலாறு, நாணயவியல், தாவரவியல், விலங்கியல், அஞ்சற்பொருள் சேகரிப்பு போன்ற துறைகளுக்காகத் தனித்தனியான அருங்காட்சியகங்கள் இருப்பதைக் காண முடியும்.
# மக்கள்


**மக்கள்** என்ற தமிழ்ச் சொல்லிற்கு மானுடவினம், ஐம்பொறியுணர்வோடு மனவறிவு உடைய உயிரினம் என்று பொருள் கொள்ளலாம். இவர்கள் குறிப்பிட்ட பண்புகளுடன் குழுப்படுத்தப்படலாம் (காட்டாக, தமிழ் மக்கள்) அல்லது எந்தவொரு பொதுப்பண்புகளும் இல்லாதவர்களாகவும் இருக்கலாம். நபர்கள் என்ற சொல் நபர்களின் தொகுதியைக் குறிக்கிறது. மக்களும் தனிநபர் தொகுதியைக் குறித்தாலும் இங்கு தனிநபர் பண்புகள் ஒருங்கிணைந்து ஒரு குழுப் பண்பு குறிக்கப்படுகிறது. எ.கா., *காணாமல் போன நபர்கள்* என்ற சொல்லில் எண்ணக்கூடியத் தன்மையைக் காணலாம். *காணமல் போன மக்கள்* என்ற சொல்லில் மானுடத்தில் இழக்கப்பட்ட ஏதாவதொரு கூறினைக் குறிக்கிறோம்.  

மக்கள் என்ற சொல் மகன்/மகள் ஆகியோரையும் குறிக்கும் பலபொருள் ஒருமொழியாகும்.
# இயற்கை வரலாறு

**இயற்கை வரலாறு** தாவரங்கள் மற்றும் விலங்குகளின் வாழ்க்கை மற்றும் இயல்புகளைக் கவனிக்கும் அறிவியல் ஆய்வினைக் குறிக்கும். இவை எந்தவொரு சோதனையும் நிகழ்த்தாமல் அவற்றின் இயற்கைப்போக்கில் பொறுமையாக பலகாலம் கவனிப்புப் பணிகளில் ஈடுபட்டு தொகுத்த அறிவியல் கூறாகும். கல்விசார்ந்த இதழ்களை விட அறிவியல் இதழ்களைக் கொண்டே இந்த ஆராய்ச்சிகள் முன்னெடுக்கப்படுகின்றன. இயற்கை அறிவியலில் வகைப்படுத்தப்பட்டுள்ள இயற்கை வரலாறு ஆய்வு இயற்கை பொருள் மற்றும் உயினங்களின் இயல்பு குறித்த கல்வியாகும்.  

இயற்கை வரலாற்றைக் கற்ற ஒருவர் *இயற்கையாளர்* அல்லது "இயற்கை வரலாற்றாளர்" என்று அறியப்படுகிறார்.
# சான் அன்றியாஸ் பிளவு


**சான் அன்றியாஸ் பிளவு** (*San Andreas Fault*) என்பது வட அமெரிக்காவின் கலிபோர்னியா மாநிலத்தின் அரீனா முனை தொடக்கம் இம்பீரியல் பள்ளத்தாக்கு வரை பரந்து காணப்படும் 1300 கிலோ மீட்டர் நீளமான வெடிப்பாகும். இவ் வெடிப்பு அதன் இருபுறமும் வட அமெரிக்க நிலத்தளத்தையும் பசிபிக் நிலத்தளத்தையும் பிரிக்கும் எல்லையாகவும் அமைந்துள்ளது.  

இவ்வெடிப்பு 1895 இல் வட கலிபோர்னியாவில் கலிபோர்னியப் பல்கலைக்கழக புவியியல் துறைப் பேராசிரியர் அந்திரோ லோசனால் முதன் முதலில் கண்டுபிடிக்கப்பட்டது. 1906 ஆம் ஆண்டு நிகழ்ந்த சான் பிரான்சிஸ்கோ நிலநடுக்கத்தின் பின் இவ்வெடிப்பு தெற்குக் கலிபோர்னியா வரை நீண்டு செல்வது கண்டறியப்பட்டது. 1953 ஆம் ஆண்டு இது நூற்றுக்கணக்கான கிலோமீட்டர் நிலைக்குத்து வெடிப்பைக் கொண்ட ஒரு பிளவாக முன்மொழியப்பட்டது.